open-index/open-wikipedia-markdown huggingface dataset:
გაეროს უშიშროების საბჭოს რეზოლუცია 643

**გაეროს უშიშროების საბჭოს რეზოლუცია 643** ერთხმად მიიღეს 1989 წლის 31 ოქტომბერს, მას შემდეგ, რაც საბჭომ კიდევ ერთხელ დაადასტურა 435 (1978), 629 (1989), 632 (1989) და 640 (1989) რეზოლუციები, ასევე გაეცნო გენერალური მდივნის, ხავიერ პერეს დე კუელიარის მოხსენებას, გამოხატა სრული განზრახვა, აღესრულებინა 1978 წლის 29 სექტემბრის 435-ე რეზოლუცია ნამიბიაში (სამხრეთ-დასავლეთ აფრიკა) არსებულ ვითარებასთან დაკავშირებით.

საბჭომ განაგრძო ნამიბიაზე თავისი სამართლებრივი პასუხისმგებლობის დადასტურება მის დამოუკიდებლობამდე და მოუწოდა ყველა მხარეს რეზოლუციასთან თანამშრომლობისკენ. მან ასევე კვლავ მოითხოვა „კუვუტის“ და სამხრეთ-დასავლეთ აფრიკის ტერიტორიული ძალების დაშლა, ასევე ტერიტორიაზე სამხრეთ აფრიკის თავდაცვის ძალების ჩანაცვლება.

რეზოლუციამ ასევე მოითხოვა ნამიბიაში დარჩენილი ყველა იმ შემზღუდავი და დისკრიმინაციული კანონის გაუქმება, რომელიც ხელს შეუშლიდა არჩევნების ჩატარებას, და დაავალა გენერალურ მდივანს, უზრუნველეყო ყველა საჭირო ღონისძიების გატარება, მათ შორის დამფუძნებელი ასამბლეის მხარდაჭერა. მან მოუწოდა წევრ სახელმწიფოებსა და საერთაშორისო ორგანიზაციებს, აღმოეჩინათ ფინანსური, მატერიალური და ტექნიკური დახმარება ნამიბიისთვის.

საბჭოს ყველა წევრის მიერ მიღებული ეს რეზოლუცია იყო ბოლო, რომელიც საბჭომ ნამიბიის დამოუკიდებლობასთან დაკავშირებით დაამტკიცა.

## რესურსები ინტერნეტში
* 
*[Text of the Resolution at undocs.org](https://undocs.org/S/RES/643(1989))

## სქოლიო
კატეგორია:გაეროს უშიშროების საბჭოს 1989 წლის რეზოლუციები
კატეგორია:1989 წელი სამხრეთ აფრიკის რესპუბლიკაში
0643
0643
გაეროს უშიშროების საბჭოს რეზოლუცია 644

**გაეროს უშიშროების საბჭოს რეზოლუცია 644** მიიღეს 1989 წლის 7 ნოემბერს, რეზოლუცია 637-ის (1989) გახსენების შემდეგ, საბჭომ მხარი დაუჭირა გენერალური მდივნის ანგარიშს და გადაწყვიტა ჩამოეყალიბებინა გაეროს დამკვირვებელთა ჯგუფი ცენტრალურ ამერიკაში (ONUCA) ანგარიშის შესაბამისად.

საბჭომ აღნიშნა ფულადი ხარჯების ყურადღებით მონიტორინგის საჭიროება და ჩამოაყალიბა დამკვირვებელთა ჯგუფი ცენტრალურ ამერიკაში საწყისი ექვსთვიანი პერიოდით, სთხოვა გენერალურ მდივანს, მიეწოდებინა საბჭოსთვის განახლებული ინფორმაცია მოვლენების განვითარების შესახებ.

ONUCA-ს შეეძლო განეხორციელებინა ადგილზე ვერიფიკაცია არარეგულარული ძალებისა და ამბოხებული მოძრაობების დახმარების შეწყვეტისა და ერთი სახელმწიფოს ტერიტორიის სხვაზე თავდასხმისთვის გამოუყენებლობის შესახებ. საწყისი გაგზავნის ხარჯები შეადგენდა 41 მილიონ აშშ დოლარს და საბჭომ, გენერალური მდივნის რეკომენდაციების შესაბამისად, დანიშნა გენერალი აგუსტინ კესადა გომესი ესპანეთიდან ONUCA-ს მთავარ დამკვირვებლად. თავად დამკვირვებელთა ჯგუფი იქნებოდა შეუიარაღებელი და შედგებოდა 260 სამხედრო დამკვირვებლისგან, 115 საჰაერო ეკიპაჟისა და დამხმარე პერსონალისგან, 50 საზღვაო პერსონალისგან, 14 სამედიცინო პერსონალისგან, ადმინისტრაციული და პოლიტიკური ფუნქციების შესასრულებლად განკუთვნილი 104 საერთაშორისო თანამშრომლისა და 84 სამოქალაქო პირისგან.

## რესურსები ინტერნეტში
*[Text of the Resolution at undocs.org](https://undocs.org/S/RES/644(1989))
*ONUCA (peacekeeping.un.org)

## სქოლიო
კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:გაეროს უშიშროების საბჭოს რეზოლუციები ჰონდურასის შესახებ
კატეგორია:გაეროს უშიშროების საბჭოს რეზოლუციები გვატემალის შესახებ
კატეგორია:გაეროს უშიშროების საბჭოს რეზოლუციები სალვადორის შესახებ
ჰიპოფიზის ადენომა

მინი|ჰიპოფიზის უზარმაზარი მაკროადენომა. მაგნიტურ-რეზონანსული გამოსახულება კორონალურ ჭრილში.
**ჰიპოფიზის ადენომა** (ასევე ცნობილი, როგორც **ჰიპოფიზის ნეიროენდოკრინული სიმსივნე**. ინგ. **PitNet** - **Pit**uitary **ne**uroendocrine **t**umors) — ჰიპოფიზის ყველაზე ხშირი სიმსივნე. ჰიპოფიზის ადენომა წარმოიქმნება ადენოჰიპოფიზისგან, 50% შემთხვევებში კი ის წარმოადგენს პროლაქტინომას (ლაქტოტოროპული უჯრედების სიმსივნე). ზომის მიხედვით გამოიყოფა ჰიპოფიზის მიკრო- და მაკროადენომები, რომელთაგან მიკროადენომას ზომა ნაკლებია 10 მმ-ზე, ხოლო მაკროადენომასი - მეტი. კლინიკური გამოვლინებები მოიცავს ლიბიდოს ნაკლებობას, გალაქტორეას (სარძევე ჯირკვლებიდან რძის დენა ორსულობის გარეშე), ბიტემპორალურ ჰემიანოპსიას (მხედველობის დაქვეითება ორივე თვალის გარეთა ნახევრებში), თვალის მოძრაობის დარღვევებს, ზოგჯერ - მომატებული ქალასშიგა წნევის სიმპტომებს. დიაგნოზის დასმა ხდება ანამნეზის, რადიოლოგიური კვლევებისა (კომპიუტერული ტომოგრაფია, მაგნიტურ-რეზონანსული გამოსახულება) და სისხლში ჰორმონების დონის განსაზღვრის საფუძველზე.

## რესურსები ინტერნეტში 
* Pituitary adenoma/PitNET - Radiopaedia

კატეგორია:ნერვული სისტემის დაავადებები
გაეროს უშიშროების საბჭოს რეზოლუცია 645

**გაეროს უშიშროების საბჭოს რეზოლუცია 641** მიიღეს 1989 წლის 29 ნოემბერს, გაეროს დამკვირვებელი ძალების შესახებ და გენერალური მდივნის ანგარიშის განხილვის შემდეგ, საბჭომ აღნიშნა მისი ძალისხმევა ახლო აღმოსავლეთში ხანგრძლივი და სამართლიანი მშვიდობის დასამყარებლად.

რეზოლუციამ გადაწყვიტა მოეწოდებინა დაინტერესებული მხარეებისთვის რეზოლუცია 338-ის (1973) დაუყოვნებლივ შესრულებისკენ, განაახლა დამკვირვებელთა ძალების მანდატი კიდევ ექვსი თვით, 1990 წლის 31 მაისამდე და სთხოვა გენერალურ მდივანს, წარედგინა ანგარიში სიტუაციის შესახებ აღნიშნული პერიოდის ბოლოს.

## იხილეთ აგრეთვე
*გოლანის მაღლობები
*ახლო აღმოსავლეთის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/645(1989))

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1989 წელი ისრაელში
კატეგორია:1989 წელი სირიაში
ვესტიბულური შვანომა

მინი|მარცხენა კარიბჭე-ლოკოკინას ნერვის შვანომა. მაგნიტურ-რეზონანსული გამოსახულება T1 რეჟიმში, კონტრასტით.
**ვესტიბულური შვანომა** (ასევე ცნობილი, როგორც **აკუსტიკური ნეირომა**, **სმენის ნერვის ნევრინომა**, **სმენის ნერვის სიმსივნე** ან **კარიბჭე-ლოკოკინას ნერვის სიმსივნე**) — კარიბჭე-ლოკოკინას ნერვის (უმეტესად, მისი ვესტიბულური ნაწილის) შვანის უჯრედების კეთილთვისებიანი სიმსივნე. კლინიკური გამოვლინებები მოიცავს სმენის დაქვეითებასა და ტინიტუსს, ზოგჯერ - მომატებული ქალასშიგა წნევის სიმპტომებს. სპორადული (კონკრეტული გამომწვევი მემკვიდრეობითი გენი უცნობია) ვესტიბულური შვანომა უმეტესად არის ცალმხრივი, ხოლო ორმხრივი აკუსტიკური ნეირომები უმეტესად მიუთითებს ნეიროფიბრომატოზი ტიპი 2-ის არსებობაზე (გამომწვევია აუტოსომურ-დომინანტური მუტაცია NF2 გენში). დიაგნოზის დასმა ხდება ანამნეზისა და რადიოლოგიური კვლევების (კომპიუტერული ტომოგრაფია, მაგნიტურ-რეზონანსული გამოსახულება) საფუძველზე. მკურნალობა მოიცავს სიმსივნის ნეიროქირურგიულ რეზექციას ან რადიოქირურგიას.

## რესურსები ინტერნეტში 
* Vestibular schwannoma - Radiopaedia

კატეგორია:ნერვული სისტემის დაავადებები
სახის ნერვის შვანომა

მინი|სახის ნერვის შვანომა (თეთრი ისარი). მაგნიტურ-რეზონანსული გამოსახულება T2 რეჟიმში.
**სახის ნერვის შვანომა** (ასევე ცნობილი, როგორც **სახის ნერვის ნეირომა** ან **სახის ნერვის ნევრილემომა**) — სახის ნერვის შვანის უჯრედების კეთილთვისებიანი სიმსივნე. კლინიკური გამოვლინებები მოიცავს სახის ნერვის დამბლას, სმენის დაქვეითებას. შვანომა ყველაზე ხშირად ვითარდება სახის ნერვის დამუხვლილი კვანძის (ინგ. Geniculate ganglion) მიდამოში. ვესტიბულური შვანომას მსგავსად, სახის ნერვის შვანომის სპორადული ფორმაც (კონკრეტული გამომწვევი მემკვიდრეობითი გენი უცნობია) უმეტესად არის ცალმხრივი, ხოლო ორმხრივი განვითარება ხშირად მიუთითებს ნეიროფიბრომატოზი ტიპი 2-ის არსებობაზე (გამომწვევია აუტოსომურ-დომინანტური მუტაცია NF2 გენში). დიაგნოზის დასმა ხდება ანამნეზისა და რადიოლოგიური კვლევების (კომპიუტერული ტომოგრაფია, მაგნიტურ-რეზონანსული გამოსახულება) საფუძველზე. საჭიროების შემთხვევაში, მკურნალობა მოიცავს სიმსივნის ნეიროქირურგიულ რეზექციას ან რადიოქირურგიას.

## რესურსები ინტერნეტში 
* Facial nerve schwannoma - Radiopaedia

კატეგორია:ნერვული სისტემის დაავადებები
სპინალური შვანომა

[მინი|სპინალური შვანომა ხერხემლის T9-T10 დონეებზე. [მაგნიტურ-რეზონანსული გამოსახულება T1 რეჟიმში, კონტრასტით.]]
**სპინალური შვანომა** — ზურგის ტვინის ფესვების შვანური უჯრედების კეთილთვისებიანი სიმსივნე. სპინალური შვანომა განსაკუთრებით ხშირია 50-70 წლის ასაკში და არ არსებობს მიდრეკილება რომელიმე სქესის მიმართ. იქიდან გამომდინარე, რომ შვანომა უმეტესად წარმოიქმნება ზურგის ტვინის უკანა ფესვებიდან, კლინიკური გამოვლინება ძირითადად არის ტკივილი შესაბამისი ფესვის მიდამოში, სისუსტე კი ნაკლებად ვლინდება. ისინი არის კარგად შემოსაზღვრული, სფეროს ფორმის, კაფსულით შემოფარგლული პათოლოგიები, რომლებიც ავთვისებიან ფორმად გარდაქმნას თითქმის არასდროს განიცდიან. საჭიროების შემთხვევაში შესაძლებელია სიმსივნის ქირურგიული რეზექცია.

## რესურსები ინტერნეტში 
* Spinal schwannoma - Radiopaedia

კატეგორია:ნერვული სისტემის დაავადებები
გაეროს უშიშროების საბჭოს რეზოლუცია 646

**გაეროს უშიშროების საბჭოს რეზოლუცია 646** მიღებულია 1989 წლის 14 დეკემბერს, გენერალური მდივნის ანგარიში გახსენების შემდეგ, რომ არსებული გარემოებების გამო, კვიპროსში გაეროს სამშვიდობო ძალების (UNFICYP) ყოფნა კვლავაც აუცილებელი იქნებოდა სიტვაცის მშვიდობიანი მოგვარებისთვის. საბჭომ გამოხატა სურვილი, რომ ყველა მხარეს დაეჭირა მხარი ათპუნქტიანი შეთანხმებისთვის თემთაშორისი მოლაპარაკებების განახლების შესახებ და სთხოვა გენერალურ მდივანს, კვლავ წარედგინა ანგარიში 1990 წლის 31 მაისამდე, რეზოლუციის შესრულების მონიტორინგისთვის.

საბჭომ დაადასტურა თავისი წინა რეზოლუციები, მათ შორის რეზოლუცია 365 (1974), გამოხატა შეშფოთება სიტუაციის გამო, მოუწოდა ჩართულ მხარეებს მშვიდობისთვის ერთობლივი მუშაობისკენ და კიდევ ერთხელ გააგრძელა კვიპროსში რეზოლუცია 186-ით (1964) შექმნილი ძალების განლაგების ვადა 1990 წლის 15 ივნისამდე.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/646(1989))

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ
კატეგორია:1989 წელი კვიპროსში
გაეროს უშიშროების საბჭოს რეზოლუცია 647

**გაეროს უშიშროების საბჭოს რეზოლუცია 647**, მიიღეს 1990 წლის 11 იანვარს, რეზოლუცია 622-ის (1988) და გენერალური მდივნის წერილის გახსენების შემდეგ, რომელიც ეხებოდა ავღანეთში ვითარების მოგვარებას, საბჭომ დაამტკიცა წერილის წინადადებები გაერთიანებული ერების კეთილი ოფისების მისიის შესახებ ავღანეთსა და პაკისტანში.

შემდეგ საბჭომ გააგრძელა მისიის მანდატი ორი თვით, 1990 წლის 15 მარტამდე, გენერალური მდივანის ხავიერ პერეს დე კუელიარის რეკომენდაციების შესაბამისად, და სთხოვა მას, რომ საბჭოს ინფორმირებული ეყო რეგიონში განვითარებების შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/647(1990))

## სქოლიო
კატეგორია:გაეროს უშიშროების საბჭოს 1990 წლის რეზოლუციები
კატეგორია:ავღანეთ-საბჭოთა კავშირის ურთიერთობები
კატეგორია:გაეროს უშიშროების საბჭოს რეზოლუციები ავღანეთის შესახებ
კატეგორია:გაეროს უშიშროების საბჭოს რეზოლუციები პაკისტანის შესახებ
კატეგორია:გაეროს უშიშროების საბჭოს რეზოლუციები საბჭოთა კავშირის შესახებ
კატეგორია:1990 წელი საბჭოთა კავშირში
საუღლე ხვრელის შვანომა

მინი|საუღლე ხვრელის შვანომა. მაგნიტურ-რეზონანსული გამოსახულება T1 რეჟიმში, კონტრასტით.
**საუღლე ხვრელის შვანომა** — ქალას ფუძის საუღლე ხვრელში მდებარე შვანომა, რომელიც შეიძლება წარმოიქმნას თავის ტვინის IX, X ან XI ნერვებისგან. არსებობს მიდრეკილება მდედრობითი სქესისა და ნეიროფიბრომატოზი ტიპი II-ის მქონე პაციენტების მიმართ. კლინიკური გამოვლინებები მოიცავს სმენის დაქვეითებას, დისფაგიას (ყლაპვის გაძნელება), ატაქსიასა და ხმის ჩახლეჩას. დიაგნოზის დასმა ხდება რადიოლოგიური კვლევის მეთოდებით (კომპიუტერული ტომოგრაფია, მაგნიტურ-რეზონანსული გამოსახულება). საჭიროების შემთხვევაში შესაძლებელია შვანომას ქირურგიული რეზექცია, თუმცა, ნეიროფიბრომატოზი ტიპი II-ის მქონე პაციენტებში ხშირია სიმსივნის რეციდივი.

## რესურსები ინტერნეტში 
* Jugular foramen schwannoma - Radiopaedia

კატეგორია:ნერვული სისტემის დაავადებები
გაეროს უშიშროების საბჭოს რეზოლუცია 648

**გაეროს უშიშროების საბჭოს რეზოლუცია 648**, მიიღეს 1990 წლის 31 იანვარს, ამ თემაზე წინა რეზოლუციების გახსენების შემდეგ, ისევე როგორც გენერალური მდივნის მოხსენების შესწავლის შემდეგ გაერთიანებული ერების დროებითი ძალების შესახებ ლიბანში (UNIFIL), რომელიც დამტკიცდა 426-ში (1978), საბჭომ გადაწყვიტა UNIFIL-ის მანდატის გაგრძელება კიდევ ექვსი თვით, 1990 წლის 31 ივლისამდე.
შემდეგ საბჭომ ხელახლა ხაზგასმით აღნიშნა ძალების მანდატი და სთხოვა გენერალურ მდივანს, მოახსენოს უკან მიღწეული პროგრესის შესახებ რეზოლუციების 425 (1978) და 426 (1978) განხორციელებასთან დაკავშირებით.

## რესურსები ინტერნეტში
*[Text of the Resolution at undocs.org](https://undocs.org/S/RES/648(1990))

კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:არაბულ-ისრაელური სამშვიდობო პროცესი
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1990 წელი ისრაელში
კატეგორია:1990 წელი ლიბანში
ეპიფიზის აპოპლექსია

მინი|ეპიფიზის აპოპლექსია. მაგნიტურ-რეზონანსული გამოსახულება T1 რეჟიმში.
**ეპიფიზის აპოპლექსია** — ნევროლოგიური მდგომარეობის მკვეთრი გაუარესება, გამოწვეული ეპიფიზის მიდამოში (ხშირად - ეპიფიზის კისტაში) სისხლდენით. კლინიკური გამოვლინებები მოიცავს უეცარ, ძლიერ თავის ტკივილს, ცნობიერების დაქვეითებასა და მენინგიზმს (მენინგიტისთვის დამახასიათებელი სიმპტომები მენინგიტის არარსებობისას). დიაგნოზის დასმა ხდება რადიოლოგიური კვლევებით (კომპიუტერული ტომოგრაფია, მაგნიტურ-რეზონანსული გამოსახულება). მკურნალობა მოიცავს პათოლოგიის ნეიროქირურგიულ რეზექციას.

## რესურსები ინტერნეტში 
* Pineal apoplexy - Radiopaedia

კატეგორია:ნერვული სისტემის დაავადებები
გოია ტოლედო

**გრეგორია მიკაელა ტოლედო მაჩინი** (დ. 24 სექტემბერი, 1969), პროფესიონალურად ცნობილი როგორც **გოია ტოლედო** — ესპანელი მსახიობი და მოდელი. ტოლედო მონაწილეობდა ფილმებში *„Amores perros“*, *„Killing Words“* და *„13 Roses“*.

## ადრეული ცხოვრება და კარიერა
გრეგორია მიკაელა ტოლედო მაჩინი დაიბადა არესიფეში, ლანზაროტე, 1969 წლის 24 სექტემბერს, მაგრამ გაიზარდა ლას-პალმასში. მსახიობობამდე ტოლედო მოდელად მუშაობდა. მისი დებიუტი 1993 წელს შედგა და მას შემდეგ ესპანურ, იტალიურ და გერმანულ დადგმებში მიიღო მონაწილეობა. გოიას მე-13 დაჯილდოებაზე ტოლედო ნომინირებული იყო საუკეთესო ახალი მსახიობი ქალის ნომინაციაზე ფილმ *„Mararía“*-ში შესრულებული როლისთვის. 2003 წელს, ბერლინის 53-ე საერთაშორისო კინოფესტივალზე, ის იყო ერთ-ერთი იმ რამდენიმე ახალგაზრდა ევროპელ მსახიობს შორის, რომლებსაც *European Film Promotion*-მა *Shooting Stars*-ის ჯილდო გადასცა.

## პირადი ცხოვრება
ტოლედო მსახიობ პენელოპა კრუსის, ახლო მეგობარია, რომელსაც კრისტინა როტას სკოლაში სამსახიობო ხელოვნების სწავლის დროს გაიცნო. 2015 წელს მან დაადასტურა ქორწინება გიტარისტ კრეიგ როსთან, რომელთანაც წინა წლიდან იყო დანიშნული.

## რესურსები ინტერნეტში
* 

## სქოლიო
კატეგორია:დაბადებული 24 სექტემბერი
კატეგორია:დაბადებული 1969
კატეგორია:ესპანელები
კატეგორია:ესპანელი მსახიობები
კატეგორია:ცოცხალი ადამიანები
კატეგორია:მოდელები
ეპიფიზის გერმინომა

მინი|ეპიფიზის გერმინომა. მაგნიტურ-რეზონანსული გამოსახულება T1 რეჟიმში, კონტრასტით.
**ეპიფიზის გერმინომა** — ეპიფიზის მიდამოს ყველაზე ხშირი სიმსივნე. აღსანიშნავია, რომ ეპიფიზის გერმინომა 13-ჯერ ხშირია მამაკაცებში და პაციენტების უმეტესობა 20 წლამდეა დიაგნოზის დასმისას. გერმინომა წარმოიქმნება ჩანასახოვანი უჯრედებისგან (პირველადი სასქესო უჯრედები), რომლებიც არასწორი მიგრაციის გამო მოხვდნენ ეპიფიზის მიდამოში და განიცადეს ტრანსფორმაცია სიმსივნურ უჯრედებად. კლინიკური გამოვლინებები მოიცავს ჰიდროცეფალიის სიმპტომებსა (თავის ტკივილი, გულისრევა, ღებინება, გულყრა) და პარინოს სინდრომს (თვალების მოძრაობის დარღვევა). მაგნიტურ-რეზონანსულ გამოსახულებაზე ეპიფიზის გერმინომის განსხვავება პინეოციტომასა და პინეობლასტომასგან ხდება იმით, რომ გერმინომას ახასიათებს კალციფიკაციები ცენტრალურ ნაწილში, ხოლო პინეოციტომასა და ბლასტომას - პერიფერიულად. მკურნალობა მოიცავს სიმსივნის ნეიროქირურგიულ რეზექციასა და რადიოთერაპიას.

## რესურსები ინტერნეტში 
* Pineal germinoma - Radiopaedia

კატეგორია:ნერვული სისტემის დაავადებები
ეპიფიზის პარენქიმული სიმსივნე შუალედური დიფერენციაციით

[მინი|ეპიფიზის პარენქიმული სიმსივნე საშუალო დიფერენციაციით. [მაგნიტურ-რეზონანსული გამოსახულება T1 რეჟიმში, კონტრასტით.]]
**ეპიფიზის პარენქიმული სიმსივნე შუალედური დიფერენციაციით** (ინგ. **PPTID** - **Pineal parenchymal tumor of intermediate differentiation**) — ეპიფიზის სიმსივნე, რომელიც უჯრედების დიფერენციაციის ხარისხით ხვდება პინეოციტომასა (WHO სტადია 1 - კარგად დიფერენცირებული) და პინეობლასტომას (WHO სტადია 4 - ცუდად დიფერენცირებული) შორის. შესაბამისად, PPTID არის WHO მე-2 ან WHO მე-3 სტადიის სიმსივნე. აღინიშნება მცირედი მიდრეკილება მდედრობითი სქესის მიმართ. კლინიკური გამოვლინებები მოიცავს ჰიდროცეფალიის სიმპტომებსა (თავის ტკივილი, გულისრევა, ღებინება, გულყრა) და პარინოს სინდრომს (თვალების მოძრაობის დარღვევა). მკურნალობა მოიცავს სიმსივნის ნეიროქირურგიულ რეზექციასა და რადიოთერაპიას.

## რესურსები ინტერნეტში 
* Pineal parenchymal tumor of intermediate differentiation - Radiopaedia

კატეგორია:ნერვული სისტემის დაავადებები
ტომას სამნერი

**თომას ჰაბარდ სამნერი** (; დ. 20 მარტი, 1807, ბოსტონი — გ. 9 მარტი, 1876, ტონტონი) — ამერიკელი მეზღვაური. იგი ყველაზე მეტად ცნობილია ასტრონომიული ნავიგაციის მეთოდის შემუშავებით, რომელიც ცნობილია როგორც სამნერის ხაზი ან თანაბარი სიმაღლის წრე.

## ბიოგრაფია
ტომას ჰაბარდ სამნერი დაიბადა 1807 წლის 20 მარტს ბოსტონში, მასაჩუსეტსის შტატში, არქიტექტორ ტომას უოლდრონ სამნერისა და ვესტონ ტომას ჰაბარდის ქალიშვილის, ელიზაბეტის ოჯახში. 

თხუთმეტი წლის ასაკში ჩაირიცხა ჰარვარდის უნივერსიტეტში, რომელიც 1826 წელს დაამთავრა.  დამთავრების შემდეგ მალევე დაქორწინდა, მაგრამ ქორწინება ხანმოკლე აღმოჩნდა და სამი წლის შემდეგ ისინი დაშორდნენ. შემდეგ ის მეზღვაურად ჩაეწერა გემზე, რომელიც ჩინური ვაჭრობით იყო დაკავებული და რვა წლის განმავლობაში კაპიტნის წოდება მოიპოვა და საკუთარი გემის კაპიტანი გახდა. 1834 წლის 10 მარტს იგი დაქორწინდა კონექტიკუტელ სელინა კრისტიანა მალკოლმზე.

1837 წლის 25 ნოემბერს სამნერი სამხრეთ კაროლინას შტატის ჩარლსტონიდან შოტლანდიის შტატის გრინოკისკენ გაემგზავრა და სწორედ ამ მოგზაურობის დროს, წმინდა გიორგის არხსა და ირლანდიის ზღვაში შესვლისას, აღმოაჩინა პრინციპი, რომელზეც მისი ახალი ნავიგაციის მეთოდი იყო დაფუძნებული. მას რამდენიმე წელი მოანდომა მის დახვეწას და 1843 წელს წიგნად გამოსცა.

მალევე ამის შემდეგ მისი გონება დასუსტდა და 1850 წელს ბოსტონში, მაკლინის თავშესაფარში მოათავსეს. მისი მდგომარეობა თანდათან გაუარესდა და 1865 წელს მასაჩუსეტსის შტატის ქალაქ ტონტონის ფსიქიატრიულ საავადმყოფოში გადაიყვანეს, სადაც 1876 წელს 69 წლის ასაკში გარდაიცვალა.

## ხსოვნა
მის პატივსაცემად, მთვარის ერთ-ერთ კრატერს დაარქვეს სამნერი.

## სქოლიო
კატეგორია:დაბადებული 20 მარტი
კატეგორია:დაბადებული 1807
კატეგორია:გარდაცვლილი 9 მარტი
კატეგორია:გარდაცვლილი 1876
კატეგორია:ამერიკელი მეზღვაურები
სამნერის ჯაჭვი

**სამნერის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული სამნერის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
სამნერის ჯაჭვის სიგრძე 220.52 კმ-ია. იგი მდებარეობს სამნერის სამხრეთით და გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. სამნერის ჯაჭვის უკიდურესი სელენოგრაფიული კოორდინატებია: დასავლეთი  და აღმოსავლეთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-06
გაეროს უშიშროების საბჭოს რეზოლუცია 649

**გაეროს უშიშროების საბჭოს რეზოლუცია 649** მიღებულია 1990 წლის 12 მარტს,რომელიც განიხილავს გენერალური მდივნის მოხსენებას კვიპროსის ორი თემის ლიდერს შორის გამართული ბოლო შეხვედრის შესახებ. საბჭომ, 367-ის (1975) გათვალისწინებით, მწუხარება გამოთქვა იმის გამო, რომ კვიპროსში გაეროს სამშვიდობო ძალების ჩამოყალიბებიდან 25 წლის გასვლის მიუხედავად, არსებული ვითარების გადაჭრის გზა კვლავ არ არის ნაპოვნი.

საბჭომ განსაკუთრებით ხაზგასმით დაადასტურა 1977 და 1979 წლებში ბერძნულ-კვიპროსული და თურქულ-კვიპროსული თემების ლიდერებს შორის გამართული შეხვედრები, რომლებზეც მათ აიღეს ვალდებულება, ჩამოეყალიბებინათ ორთემიანი „კვიპროსის ფედერაციული რესპუბლიკა“. საბჭომ მოუწოდა ორივე მხარეს, გენერალურ მდივანთან ერთად გააგრძელონ ძალისხმევა ფედერაციის შექმნისთვის ორმხრივად მისაღები გზის საპოვნელად და მოუწოდა მათ, დაასრულონ მუშაობა 1989 წელს შეთანხმებულ საერთო დოკუმენტზე.

649-ე რეზოლუციამ დაავალა გენერალურ მდივანს, წარუდგინოს წინადადებები ორივე ლიდერს არსებული ვითარების გამოსასწორებლად და 1990 წლის 31 მაისისთვის მოამზადოს ანგარიში გამართული დისკუსიების პროგრესის შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/649(1990))

კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1990 წელი კვიპროსში
ლუციუს ფირმანუს ტარუციუსი

**ლუციუს (გაიუს) ფირმანუს ტარუ(ნ)ციუსი** (; დ. უცნობია — fl. ძვ. წ. 86) — ძველი რომაელი ფილოსოფოსი, მათემატიკოსი და ასტროლოგი.

ტარუციუსი მარკუს ტერენციუს ვარონისა და ციცერონის ახლო მეგობარი იყო. ვარონის თხოვნით, ტარუციუსმა რომულუსის ჰოროსკოპი აიღო. რომის დამაარსებლის სიცოცხლისა და გარდაცვალების გარემოებების შესწავლის შემდეგ, ტარუტიუსმა გამოთვალა, რომ რომულუსი დაიბადა 24 მარტს (როდესაც თარიღი სწორად არის ნათარგმნი ეგვიპტური კალენდრიდან) მეორე ოლიმპიადის მეორე წელს (ანუ ძვ. წ. 771 წელს). მან ასევე გამოთვალა, რომ რომი დაარსდა ძვ. წ. 754 წლის 4 ოქტომბერს, დღის მეორე და მესამე საათებს შორის (პლუტარქე, რომ., 12; ციცერონი, De Divin., ii. 47.). ამ თარიღის დაბნელებასთან სიახლოვეს განიხილავდა სკალიგერი.

## ხსოვნა
მის პატივსაცემად, მთვარის ერთ-ერთ კრატერს დაარქვეს ტარუნციუსი.

## სქოლიო
კატეგორია:ძველი რომაელი ასტროლოგები
ტიმოქარისის ჯაჭვი

**ტიმოქარისის ჯაჭვი** () — კრატერების ჯაჭვი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა, ჯაჭვის მახლობლად არებული ტიმოქარისის მიხედვით (დაამტკიცა საერთაშორისო ასტრონომიულმა კავშირმა 1985 წელს).

## ჯაჭვის აღწერა
ტიმოქარისის ჯაჭვის სიგრძე 48.37 კმ-ია. იგი მდებარეობს ტიმოქარისის ჩრდილოეთით და გადაჭიმულია ჩრდილოეთიდან — სამხრეთის მიმართულებით. ტიმოქარისის ჯაჭვის უკიდურესი სელენოგრაფიული კოორდინატებია: დასავლეთი  და აღმოსავლეთი .

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-11
ნატალია დე მოლინა

**ნატალია დე მოლინა დიასი** (დ.19 დეკემბერი, 1990) — ესპანელი მსახიობი ანდალუსიიდან. 2013 წლის კომედიურ-დრამაში *„Living Is Easy with Eyes Closed“* კინოდებიუტის შემდეგ, იგი მონაწილეობდა ისეთ ფილმებში, როგორიცაა *„Food and Shelter“* (რისთვისაც მან მოიგო გოიას პრემია საუკეთესო მსახიობი ქალის ნომინაციაში), *„Quién te cantará“*, *„Bye“*, *„Schoolgirls“* და *„Undercover Wedding Crashers“*.

## ადრეული ცხოვრება და განათლება
ნატალია დე მოლინა დიასი დაიბადა 1990 წლის 19 დეკემბერს ლინარესში, ხაენის პროვინციაში, თუმცა ის 2 წლის ასაკიდან გრანადაში გაიზარდა დედასთან და სამ უფროს დასთან ერთად.  მისი ბიძა მსახიობი და თეატრის რეჟისორია, ხოლო მისი უფროსი და, სელია, ასევე მსახიობია.  ნატალია სწავლობდა *IES Cervantes*-ში, ბოლა დე ოროს უბანში და გრანადას სამხატვრო სკოლაში, სადაც მიიღო ესპანური ბაკალავრის ხარისხი ხელოვნების სპეციალიზაციით. 18 წლის ასაკში ის მალაგაში გადავიდა საცხოვრებლად, რათა ადგილობრივ დრამატული ხელოვნების უმაღლეს სკოლაში საშემსრულებლო ხელოვნება (მუსიკალური სპეციალიზაცია) შეესწავლა, მოგვიანებით კი მადრიდში გადავიდა საცხოვრებლად, სანამ ხარისხს მიიღებდა.  სადაც მან განასახიერა ბელენი, ფრანკოისტული ესპანეთის დაუქორწინებელი ორსული ქალი. იგი 2015 წელს ბერლინის 65-ე კინოფესტივალზე *European Film Promotion*-ის მიერ გადაცემული *Shooting Stars Award*-ის მფლობელებს შორის იყო. 2016 წელს მან მოიგო გოიას პრემია საუკეთესო მსახიობი ქალისთვის ფილმში *„Food and Shelter“* უმუშევარი მარტოხელა დედის როლისთვის, რითაც გახდა ყველაზე ახალგაზრდა მსახიობი ქალი, რომელმაც ორჯერ მოიგო გოიას პრემია.

2018 წელს იგი მიიწვიეს კინემატოგრაფიული ხელოვნებისა და მეცნიერების აკადემიის წევრად.

## რესურსები ინტერნეტში
*

## სქოლიო
კატეგორია:დაბადებული 19 დეკემბერი
კატეგორია:დაბადებული 1990
კატეგორია:ესპანელი ქალები
კატეგორია:ესპანელი მსახიობები
კატეგორია:ცოცხალი ადამიანები
ტიმოქარისი

**ტიმოქარის ალექსანდრიელი** (; დ. ძვ. წ. 320, ალექსანდრია — ძვ. წ. 260) — ძველი ბერძენი ასტრონომი.

არისტილოსთან ერთად მან შეადგინა ანტიკურ ისტორიაში პირველი ვარსკვლავური კატალოგი ძვ. წ. 296-დან 272 წლამდე. ციური კოორდინატების გაზომვისას, არისტილოსი და ტიმოქარისი იყენებდნენ ეკვატორულ წრეებს, რომლებიც ბაბილონური წესით 60 ნაწილად იყო დაყოფილი. კოორდინატები იყო ეკლიპტიკური განედი და ეკლიპტიკური გრძედი, რომლებიც იზომებოდა კაშკაშა ვარსკვლავებიდან. ეს დაკვირვებები მოგვიანებით გამოიყენეს ჰიპარქემ და პტოლემემ ბუნიობის პრეცესიის დასადგენად და მისი პარამეტრების დასაზუსტებლად.

ძვ. წ. 295-დან 283 წლამდე ტიმოქარისი აკვირდებოდა მთვარისა და ვენერას პოზიციებს ფიქსირებულ ვარსკვლავებთან მიმართებაში.

## ხსოვნა
მის პატივსაცემად, მთვარის ერთ-ერთ კრატერს დაარქვეს ტიმოქარისი.

## ლიტერატურა
*Jones A. Calendrica I: New Callippic Dates. Zeitschrift für Papyrologie und Epigraphik, 129. 2000, p. 141—158.

## სქოლიო
კატეგორია:ძველი ბერძენი ასტრონომები
გაეროს უშიშროების საბჭოს რეზოლუცია 650

**გაეროს უშიშროების საბჭოს რეზოლუცია 650** მიღებულია 1990 წლის 27 მარტს. 637 (1989) და 644 (1989) რეზოლუციების გათვალისწინებით, უშიშროების საბჭომ მხარი დაუჭირა გენერალური მდივნის მოხსენებას და მიიღო გადაწყვეტილება გაეროს დამკვირვებელთა ჯგუფის ცენტრალურ ამერიკაში (ONUCA) გაფართოების შესახებ, ნიკარაგუაში „კონტრასის“ (Contras) ძალების დემობილიზაციის მიზნით.

ONUCA-ს პერსონალის რაოდენობა კიდევ 800 თანამშრომლით გაიზარდა, მათ შორის დაემატა ვენესუელის საბრძოლო ბატალიონი და დაცვის ქვედანაყოფები ჰონდურასში იარაღის განადგურების პროცესის ზედამხედველობისთვის. საბჭომ ასევე გასცა ნებართვა ჯგუფის რიგებში შეიარაღებული პერსონალის დამატებაზე და სთხოვა გენერალურ მდივანს, რეგულარულად მიაწოდოს ინფორმაცია საბჭოს რეზოლუციის იმპლემენტაციის (აღსრულების) შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/650(1990))

## სქოლიო
კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები ჰონდურასის შესახებ
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:ცენტრალური ამერიკის ისტორია
კატეგორია:ცენტრალური ამერიკის პოლიტიკა
გაეროს უშიშროების საბჭოს რეზოლუცია 651

**გაეროს უშიშროების საბჭოს რეზოლუცია 651** მიღებულია 1990 წლის 29 მარტს.598-ე (1987), 619-ე (1988), 631-ე (1989) და 642-ე (1989) რეზოლუციების გათვალისწინებისა და გენერალური მდივნის, ხავიერ პერეს დე კუელიარის მოხსენების განხილვის შემდეგ, რომელიც ეხებოდა გაეროს ირან-ერაყის სამხედრო დამკვირვებელთა ჯგუფს, საბჭომ გადაწყვიტა:

:(ა) მოუწოდოს როგორც ირანს, ისე ერაყს, აღასრულონ 598-ე რეზოლუცია;
:(ბ) კიდევ ექვსი თვით, 1990 წლის 30 სექტემბრამდე გააგრძელოს გაეროს ირან-ერაყის სამხედრო დამკვირვებელთა ჯგუფის მანდატი;
:(გ) დაავალოს გენერალურ მდივანს, ამ ვადის ამოწურვისას წარადგინოს ანგარიში არსებული ვითარებისა და 598-ე რეზოლუციის იმპლემენტაციისთვის გატარებული ღონისძიებების შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/651(1990))

კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები ირან-ერაყის ომის შესახებ
კატეგორია:1990 წელი ირანში
კატეგორია:1990 წელი ერაყში
Who will sing to you (ფილმი)

**Who will sing to you** () — 2018 წლის ესპანურ-ფრანგული დრამატული ფილმი, რომლის სცენარის ავტორი და რეჟისორი კარლოს ვერმუტია, მთავარ როლებში კი ნაჯვა ნიმრი და ევა ლორაჩი მონაწილეობენ.

ფილმი შვიდჯერ იყო ნომინირებული გოიას პრემიაზე, სადაც ლორაჩმა საუკეთესო ახალი მსახიობი ქალის ჯილდო მოიპოვა.

## სიუჟეტი
როდესაც ლილას, ამნეზიის მქონე ცნობილი მომღერალს, ავიწყდება როგორ მოიქცეს, საქმეში მისი სუპერგულშემატკივარი ვიოლეტა ერთვება, რათა ლილას კვლავ ასწავლოს, თუ როგორ იყოს ლილა.

## როლებში
*ნაჯვა ნიმრი ლილა კასენის როლში
*ევა ლორახი ვიოლეტას როლში
*კარმე ელიასი ბლანკას როლში
*ნატალია დე მოლინა მარტას როლში
*ჯულიან ვილაგრანი ნიკოლას როლში
*კაროლინა იუსტე ანას როლში
*ლეტიცია დოლერა ლილი კასენის როლში

## წარმოება
ესპანეთ-საფრანგეთის ერთობლივი წარმოება *Apache Films*-ის, *Áralan Films*-ისა და *Les Films du Worso*-ს  მიერ. ფილმში ასევე მონაწილეობდნენ *TVE*, *Canal Sur* და *Vodafone*, ხოლო მხარდაჭერი იყო *ICAA*, *ICO* და *Junta de Andalucía*. გადაღების ადგილებს შორის იყო კადისისა და მალაგას პროვინციები. ის ასევე წარდგენილი იყო სან-სებასტიანის 66-ე საერთაშორისო კინოფესტივალზე იმავე თვის ბოლოს.  ფილმი ესპანეთში კინოთეატრებში 2018 წლის 26 ოქტომბერს გამოვიდა.

## მიღება
ფილმმა *„Who will sing to you“* კინოკრიტიკოსებისგან დადებითი შეფასებები მიიღო. მას 13 მიმოხილვის საფუძველზე, 10-დან 7.4 საშუალო შეფასებით, მიმოხილვების აგრეგატორ ვებგვერდ Rotten Tomatoes-ზე 85%-იანი მოწონების რეიტინგი აქვს.

*ScreenAnarchy*-ის წარმომადგენელმა შელა როუან-ლეგმა ფილმი შეაფასა, როგორც „დიდების ტვირთის, უცნობებს შორის კავშირების, სიყვარულის ფასისა და იმ ანარეკლების შესახებ, რომლებსაც ერთმანეთში და საკუთარ თავში ვხედავთ და ვერ ვხედავთ“.

## რესურსები ინტერნეტში
* 
* 

## სქოლიო
კატეგორია:2018 წლის ფილმები
კატეგორია:მსახიობები
კატეგორია:ფილმები
კატეგორია:დრამა
გაეროს უშიშროების საბჭოს რეზოლუცია 652

**გაეროს უშიშროების საბჭოს რეზოლუცია 652** ერთხმად მიიღეს 1990 წლის 17 აპრილს. მას შემდეგ, რაც საბჭომ განიხილა ნამიბიის რესპუბლიკის განაცხადი გაეროში გაწევრიანების შესახებ, გასცა რეკომენდაცია გენერალური ასამბლეის მიმართ, რათა ნამიბია მიღებული ყოფილიყო ორგანიზაციაში.

ნამიბია გაერთიანებული ერების ორგანიზაციის 160-ე წევრი გახდა 1990 წლის 23 აპრილს. მანამდე ის იყო გერმანიის კოლონია, შემდგომში კი, 75 წლის განმავლობაში, მას სამხრეთ აფრიკა მართავდა სამხრეთ-დასავლეთ აფრიკის მანდატის ფარგლებში.  რეზოლუციის მიღებისას აშშ-ის ელჩმა თომას რ. პიკერინგმა განაცხადა: „ნამიბიის დაბადება ხანგრძლივი და რთული იყო, მაგრამ ახლა ჩანს, რომ ვარსკვლავი, რომლის ქვეშაც იგი ამქვეყნად მოვიდა, კაშკაშა ნათებით ანათებს“.

## იხილეთ აგრეთვე
*გაეროს წევრი სახელმწიფოები

## რესურსები ინტერნეტში
*[Text of the Resolution at undocs.org](https://undocs.org/S/RES/652(1990))

## სქოლიო
კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:1990 წელი ნამიბიაში
გაეროს უშიშროების საბჭოს რეზოლუცია 653

გაეროს უშიშროების საბჭოს რეზოლუცია 653 ერთხმად მიიღეს 1990 წლის 20 აპრილს. მას შემდეგ, რაც საბჭომ გაიხსენა 644-ე (1989) და 650-ე (1990) რეზოლუციები, მხარი დაუჭირა გენერალური მდივნის მოხსენებას და გასცა ნებართვა ცენტრალურ ამერიკაში გაეროს დამკვირვებელთა ჯგუფის (ONUCA) მანდატის ახალი დამატებების შესახებ.

მანდატის დამატება, რომელიც ნიკარაგუის მთავრობასა და კონტრასებს (Contras) შორის გამართული დისკუსიების შედეგად შემუშავდა, მოიცავდა წინადადებას ნიკარაგუის ტერიტორიაზე ხუთი „უსაფრთხოების ზონის“ შექმნის შესახებ, რომელთა ფარგლებშიც კონტრასების დემობილიზაცია განხორციელდებოდა.

რეზოლუცია ასევე სთხოვდა გენერალურ მდივანს, წარედგინა ანგარიში საბჭოს წინაშე მიმდინარე მანდატის დასრულებამდე, 1990 წლის 7 მაისამდე.

## იხილეთ აგრეთვე
*ნიკარაგუის ისტორია

## რესურსები ინტერნეტში
*[Text of the Resolution at undocs.org](https://undocs.org/S/RES/653(1990))

## სქოლიო
კატეგორია:გაეროს უშიშროების საბჭოს 1990 წლის რეზოლუციები
კატეგორია:ნიკარაგუის რევოლუცია
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:1990 წელი ნიკარაგუაში
გაეროს უშიშროების საბჭოს რეზოლუცია 654

**გაეროს უშიშროების საბჭოს რეზოლუცია 654** ერთხმად მიიღეს 1990 წლის 4 მაისს. 637-ე (1989), 644-ე (1989), 650-ე (1990) და 653-ე (1990) რეზოლუციების გახსენების შემდეგ საბჭომ მხარი დაუჭირა გენერალური მდივნის მოხსენებას და მიიღო გადაწყვეტილება ცენტრალურ ამერიკაში გაეროს დამკვირვებელთა ჯგუფის (ONUCA) მანდატის კიდევ ექვსი თვით, 1990 წლის 7 ნოემბრამდე გაგრძელების შესახებ.

მანდატის გაგრძელების გადაწყვეტილება მიიღეს საბჭოს იმ დათქმით, რომ ნიკარაგუაში კონტრასებისა და სხვა მოწინააღმდეგე ძალების დემობილიზაციის პროცესი 1990 წლის 10 ივნისისთვის დასრულდებოდა. რეზოლუციაში ასევე აღინიშნა დამკვირვებელთა ჯგუფის ფინანსური ხარჯების მიმართ სიფხიზლის შენარჩუნების აუცილებლობა, გაეროს სამშვიდობო ძალებზე გაზრდილი მოთხოვნის გათვალისწინებით.

საბჭომ დააფასა გენერალური მდივნის ძალისხმევა ელ-სალვადორში მიმდინარე კონფლიქტის მოსაგვარებლად, რომელიც ეხებოდა ელ-სალვადორის მთავრობასა და ფარაბუნდო მარტის ეროვნულ-განმათავისუფლებელ ფრონტს შორის დაპირისპირებას. საბჭომ ასევე სთხოვა მას, 1990 წლის 10 ივნისამდე წარედგინა ანგარიში დემობილიზაციის პროცესის დასრულების შესახებ.

## იხილეთ აგრეთვე
*ნიკარაგუის ისტორია

## რესურსები ინტერნეტში
*[Text of the Resolution at undocs.org](https://undocs.org/S/RES/654(1990))

## სქოლიო
კატეგორია:გაეროს უშიშროების საბჭოს 1990 წლის რეზოლუციები
კატეგორია:ცენტრალური ამერიკის ისტორია
კატეგორია:ცენტრალური ამერიკის პოლიტიკა
კატეგორია:გაეროს უშიშროების საბჭოს რეზოლუციები სალვადორის შესახებ
კატეგორია:1990 წელი სალვადორში
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:1990 წელი ნიკარაგუაში
ჯეიმზ ჯოზეფ სილვესტერი

**ჯეიმზ ჯოზეფ სილვესტერი** (; დ. 3 სექტემბერი, 1814, ლონდონი — გ. 15 მარტი, 1897, ოქსფორდი) — ინგლისელი მათემატიკოსი და უნივერსიტეტის ლექტორი, პროფესორი (1841). იგი ინტენსიურად მუშაობდა აშშ-ში, იყო ლონდონის სამეფო საზოგადოების წევრი (1841) და სანქტ-პეტერბურგის მეცნიერებათა აკადემიის უცხოელი წევრ-კორესპონდენტი (1872).

ის ცნობილია მატრიცების თეორიაში, რიცხვთა თეორიასა და კომბინატორიკაში თავისი შრომებით. მან მნიშვნელოვანი როლი ითამაშა ამერიკული მათემატიკის განვითარებაში (მე-19 საუკუნის მეორე ნახევარი), იყო ერთ-ერთი პირველი ამერიკელი პროფესორი და დააარსა ამერიკული მათემატიკის ჟურნალი.

## ბიოგრაფია
ჯეიმზ ჯოზეფ სილვესტერი დაიბადა 1814 წლის 3 სექტემბერს, ლონდონში, ებრაულ ოჯახში. მისი მამა, აბრაამ ჯოზეფი, ვაჭარი იყო. ჯეიმსმა გვარი სილვესტერი (სიტყვასიტყვით „ტყის, ტყეში მზარდი“) მიიღო, რაც მისი უფროსი ძმის მიბაძვა იყო, რომელიც შეერთებულ შტატებში ემიგრაციის შემდეგ ასევე სილვესტერი გახდა.

ჯეიმზმა მათემატიკის შესწავლა კემბრიჯის უნივერსიტეტის წმინდა იოანეს კოლეჯში 1831 წელს დაიწყო. მისი სწავლა ხანგრძლივი ავადმყოფობის გამო შეწყდა, მაგრამ საბოლოოდ მან 1837 წელს მათემატიკის საბოლოო გამოცდაში მეორე ადგილი დაიკავა. თუმცა, მან ბაკალავრის ხარისხი არ მიიღო, რადგან ეს მოითხოვდა ანგლიკანური ზიარების პრინციპებისადმი თანხმობის დადასტურებას, რაზეც სილვესტერმა უარი განაცხადა. 1841 წელს მან ბაკალავრის და მაგისტრის ხარისხები დუბლინის ტრინიტის კოლეჯში მიიღო. აქ ებრაელებს, კათოლიკეების მსგავსად, განათლების მიღების უფლება ჰქონდათ თავიანთი რელიგიის უარყოფის გარეშე. იმავე წელს, ჯეიმზ ჯოზეფ სილვესტერი შეერთებულ შტატებში გადავიდა საცხოვრებლად, რათა ვირჯინიის უნივერსიტეტის პროფესორი გამხდარიყო, მაგრამ მალევე, 1843 წლის ნოემბერში, ის ინგლისში დაბრუნდა. ის სადაზღვევო კომპანიაში მათემატიკოსად (აქტუარად) მუშაობდა (1845-1855), პროფესორის თანამდებობა ეკავა ვულვიჩის სამხედრო აკადემიაში (1855-1870), შემდეგ კი რამდენიმე წლის განმავლობაში უმუშევარი იყო. 1877 წელს სილვესტერი ამერიკაში დაბრუნდა, რათა ბალტიმორში, ახლადშექმნილ ჯონს ჰოპკინსის უნივერსიტეტში მათემატიკის პირველი პროფესორი გამხდარიყო. 1878 წელს მან დააარსა ამერიკული მათემატიკის ჟურნალი, რომელიც იმ დროს შეერთებულ შტატებში სიდიდით მეორე ჟურნალი იყო. 1880 წელს ჯეიმს ჯოზეფ სილვესტერს კოპლის მედალი მიენიჭა. 1883 წელს ის ინგლისში დაბრუნდა და ოქსფორდის უნივერსიტეტის გეომეტრიის დეპარტამენტის ხელმძღვანელი გახდა. მან ეს დეპარტამენტი გარდაცვალებამდე შეინარჩუნა. მიუხედავად იმისა, რომ უნივერსიტეტმა 1892 წელს მოადგილე დანიშნა, სილვესტერის უნივერსიტეტმა ის მოადგილედ დანიშნა.

სილვესტერის ერთ-ერთი ცხოვრებისეული გატაცება პოეზია იყო; ის კითხულობდა და თარგმნიდა ორიგინალურ ფრანგული, გერმანული, იტალიური, ლათინური და ბერძნული ენებიდან ნაწარმოებებს, ხოლო მისი მათემატიკური ნაშრომების უმეტესობა შეიცავს კლასიკური პოეზიის ილუსტრაციულ ციტატებს. 

ჯეიმს ჯოზეფ სილვესტერი გარდაიცვალა 1897 წლის 15 მარტს, ლონდონში. იგი დაკრძალულია ბოლს პონდ როუდის სასაფლაოზე, კინგსბერი როუდზე, ლონდონში.

## ხსოვნა
მის პატივსაცემად, მთვარის ერთ-ერთ კრატერს დაარქვეს სილვესტერი.

## სქოლიო
კატეგორია:ინგლისელი მათემატიკოსები
იდიოპათიური ინტრაკრანიალური ჰიპერტენზია

მინი|ცარიელი თურქული კეხი - IIH-ის ერთ-ერთი მთავარი ნიშანი. მაგნიტურ-რეზონანსული გამოსახულება T1 რეჟიმში.
**იდიოპათიური ინტრაკრანიალური ჰიპერტენზია** (ინგ. **IIH** - **I**diopathic **i**ntracranial **h**ypertension. ასევე ცნობილი, როგორც **თავის ტვინის ფსევდოსიმსივნე** ან **კეთილთვისებიანი ინტრაკრანიალური ჰიპერტენზია**) — ქალასშიგა წნევის მომატება, გამომწვევი მიზეზის (პათოლოგიური მასა, ჰიდროცეფალია) არარსებობისას. რისკ-ფაქტორებს მიეკუთვნება ენდოკრინული დაავადებები, გარკვეული მედიკამენტები, თირკმლის უკმარისობა, ჭარბი წონა, მენოპაუზა, მდედრობითი სქესი. მაგნიტურ-რეზონანსულ გამოსახულებაზე აღინიშნება ცარიელი თურქული კეხი, დაბლა მდგომი ტონზილები (ნათხემის), მხედველობის ნერვების დაკლაკნილობა და პროტრუზია თვალის კაკალში.

## რესურსები ინტერნეტში 
* Idiopathic intracranial hypertension - Radiopaedia

კატეგორია:ნერვული სისტემის დაავადებები
სისხლძარღვოვანი წნულის ქსანთოგრანულომა

[მინი|სისხლძარღვოვანი წნულის ორმხრივი ქსანთოგრანულომა [გვერდითი პარკუჭი|გვერდითი პარკუჭების ატრიუმში.]]
**სისხლძარღვოვანი წნულის ქსანთოგრანულომა** — თავის ტვინის სისხლძარღვოვანი წნულის უსიმპტომო, კეთილთვისებიანი პათოლოგიური წარმონაქმნი, რომელთა აღმოჩენაც, უმეტესად, შემთხვევით ხდება. ქსანთოგრანულომა წარმოიქმნება ქოროიდული წნულის კისტაში ეპითელიუმის მოხვედრით, რომლის ქოლესტერინითა და ლიპიდებით მდიდარი ნაერთების გროვა შთაინთქმება მაკროფაგების მიერ და მიიღება ქაფიანი უჯრედები ყვითელი შესახედაობით (ბერძნ. xanthos - ყვითელი). ჩვეულებრივ, მკურნალობა და ბიოფსია არ არის საჭირო. იშვიათად აღწევენ იმ ზომას, რომ გამოიწვიონ ლოკალური მასური ეფექტი ან ინტრაკრანიალური ჰიპერტენზიის სიმპტომები.

## რესურსები ინტერნეტში 
* Choroid plexus xanthogranuloma - Radiopaedia

კატეგორია:ნერვული სისტემის დაავადებები
მარინა ბარამპამა

**მარინა ბარამპამა** (დ. 1969) — ბურუნდელი პოლიტიკოსი ქალი. 2006 წლის 8 სექტემბერს იგი მეორე ვიცე-პრეზიდენტად აირჩიეს, რომელ თანამდებობაზეც ალის ნზომუკუნდა შეცვალა. აღნიშნულ თანამდებობას ექვსი თვის განმავლობაში იკავებდა, სანამ ჰუსეინ რაჯაბუს მხარდაჭერის გამო თანამდებობიდან დაითხოვდნენ. ადრე იგი „დემოკრატიის დაცვის ეროვნული საბჭო — დემოკრატიის დაცვის ძალების“ (CNDD–FDD) წევრი იყო, ამჟამად კი მშვიდობისა და განვითარების კავშირის გენერალური მდივანია.

## პოლიტიკური კარიერა
კორუფციისა და ადამიანის უფლებების დარღვევის გამო ვიცე-პრეზიდენტ ალის ნზომუკუნდას გადადგომის შემდეგ, 2006 წლის 8 სექტემბერს, პრეზიდენტმა პიერ ნკურუნზიზამ ამ პოსტზე ბარამპამას კანდიდატურა წარადგინა. მას თითქმის არავინ იცნობდა, რის გამოც ოპოზიციური პარტიის, „ეროვნული პროგრესის კავშირის“ (UPRONA) წევრებმა, მის შესახებ ინფორმაციის ნაკლებობის გასაპროტესტებლად კენჭისყრა დატოვეს. შემდგომში ისინი ამტკიცებდნენ, რომ ბარამპამას არჩევა ბათილი იყო, რადგან მათი წევრების გარეშე კენჭისყრაზე ქვორუმის შესაქმნელად ხმების საკმარისი რაოდენობა არ დაგროვდა.

2007 წლის 8 თებერვალს ნკურუნზიზამ იგი თანამდებობიდან დაითხოვა; პრეზიდენტმა ამის მიზეზად დაუმორჩილებლობა და უპასუხისმგებლობა დაასახელა. ბარამპამა „დემოკრატიის დაცვის ეროვნული საბჭო — დემოკრატიის დაცვის ძალების“ (CNDD–FDD) ყოფილი თავმჯდომარის, ჰუსეინ რაჯაბუს მხარდამჭერი იყო. რაჯაბუ პრეზიდენტმა თავმჯდომარის პოსტიდან ბარამპამას დათხოვნამდე ცოტა ხნით ადრე გადააყენა. მოგვიანებით რაჯაბუ დააპატიმრეს და სახელმწიფო გადატრიალების მცდელობისთვის 13-წლიანი პატიმრობა მიუსაჯეს.

მოგვიანებით მან მხარდაჭერა მშვიდობისა და განვითარების კავშირს (UPD) გამოუცხადა და 2015 წლისთვის პარტიის გენერალური მდივანი გახდა. ბურუნდიში დაწყებული არეულობისა და ძალადობის ესკალაციის, ასევე პარტიის სპიკერის, პატრის გაჰუნგუს მკვლელობის შემდეგ, ბარამპამას სიცოცხლეც საფრთხის ქვეშ იყო. მისი თქმით, ხელისუფლება UPD-ს საფრთხედ აღიქვამდა.

## სქოლიო
კატეგორია:დაბადებული 1969
კატეგორია:ცოცხალი ადამიანები
კატეგორია:ბურუნდის ვიცე-პრეზიდენტები
კატეგორია:ბურუნდელი ქალი პოლიტიკოსები
კატეგორია:აფრიკის ქალი ვიცე-პრეზიდენტები
ჰემიკონვულსიურ-ჰემიპლეგიური ეპილეფსიის სინდრომი

მინი|ჰემიკონვულსიურ-ჰემიპლეგიური ეპილეფსიის სინდრომი. მაგნიტურ-რეზონანსული გამოსახულება DWI რეჟიმში. აღინიშნება პათოლოგიური ცვლილებები მარცხენა ჰემისფეროში.
**ჰემიკონვულსიურ-ჰემიპლეგიური ეპილეფსიის სინდრომი** (ინგ. **HHE** - **H**emiconvulsion-**h**emiplegia **e**pilepsy syndrome) **—** ახალშობილებისა და ბავშვების ნევროლოგიური სინდრომი, რომელიც ხასიათდება გულყრით, თავის ტვინის ერთი ჰემისფეროს ატროფიითა და გარდამავალი ან მუდმივი ეპილეფსიით. სავარაუდო გამომწვევ მიზეზად მიიჩნევა ხანგრძლივი გულყრის შედეგად ნეირონების მეტაბოლიზმის დარღვევა და დაზიანება, გენეტიკური ფაქტორები და ჰემატოენცეფალური ბარიერის დარღვევა. რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) HHE-ის მოგვიანებით სტადიებში აღინიშნება თავის ტვინის ერთი ჰემისფეროს ატროფია და პათოლოგიური ცვლილებები. მკურნალობა მოიცავს ანტიკონვულსანტებს, მძიმე შემთხვევაში კი - ქირურგიულ ჩარევას. პრევენციისათვის საჭიროა გულყრების დროებითი შეჩერება.

## რესურსები ინტერნეტში 
* Hemiconvulsion-hemiplegia epilepsy syndrome - Radiopaedia

კატეგორია:ნერვული სისტემის დაავადებები
ენერგოსამონტაჟო მატარებელი

[thumb|300px|[ავტომოტრისა АДМ-1 ენერგოსამონტაჟო მატარებლის შემადგენლობაში]]
[thumb|300px|ენერგოსამონტაჟო მატარებლის ავტომოტრისა[1АДМ-1,3]]
**ენერგოსამონტაჟო მატარებელი** — საწარმოო დაწესებულება, რომელიც ახორციელებს ელექტროგადამცემი ხაზების მშენებლობას რკინიგზის ტრანსპორტზე.

## შესრულებული სამუშაოები 
ენერგოსამონტაჟო მატარებლის თანამშრომლები ასრულებენ სამუშაოთა კომპლექსს, რომელიც დაკავშირებულია 6, 10, 35 კილოვოლტიანი ძაბვის საჰაერო ხაზების მონტაჟთან და მშენებლობასთან, მათ შორის საკონტაქტო ქსელის საყრდენი ბოძების დაყენებას, უზრუნველყოფენ ყველა ობიექტის ელექტრომომარაგებას, რომლებიც იღებენ ელექტრულ დენს 0,4-10 კილოვოლტიანი ძაბვით, ასევე ამონტაჟებენ სატრანსფორმატორო ქვესადგურების მოწყობილობებს, გამანაწილებელ კვანძებს 6-10 კილოვოლტიანი ძაბვით.

საქართველოში ენერგოსამონტაჟო მატარებლების ბაზები იმყოფებიან „შპს საქართველოს რკინიგზაზე“ დაქვემდებარებულ ყველა დიდ სადგურებში – თბილისში, რუსთავში, ხაშურში, სამტრედიაში და სხვა. ისინი გადასარბენებზე და რკინიგზის სადგურებში ასრულებენ სხვადასხვა სახის სარემონტო და დასარეგულირებად სამუშაოებს, რომლებშიც შედის საკონტაქტო ბოძების, მათზე დამაგრებულ სხვადასხვა სახის მოწყობილობების, საკონტაქტო ხაზის, რიგელების და სხვადასხვა სახის სარემონტო სამუშაოები.

## საწარმოს საკუთრება 
ენერგოსამონტაჟო მატარებლის განკარგულებაში იმყოფებიან:
* სპეციალური მანქანები
* მექანიზმები
* სატრანსპორტო საშუალებები
* ხელის და მექანიზირებული ინსტრუმენტი
* საკონტროლო და საზომი ხელსაწყოები
ენერგოსამონტაჟო მატარებლის ტერიტორიაზე არსებობენ:
* სტაციონარული კანტორა
* ფარეხი
* საოსტატოები
ობიექტებზე სამუშაოდ ორგანიზირდება სამუშაოთა მწარმოებელთა პუნქტები, რომლებიც ფლობენ საწარმოო ბაზებს და დროებით საცხოვრებელ ფონდს.

## ლიტერატურა
* რუსეთის სახელმწიფო ბიბლიოთეკა Железнодорожный транспорт : Энциклопедия, Энергомонтажный поезд. Гл. ред. Н. С. Конарев. - Москва. Железнодорожный транспорт : Энциклопедия, წყარო=http://listaem.com/2007/11/08/zheleznodorozhnyjj_transport_jenciklopedija.html, ფურცლები=524

კატეგორია:რკინიგზის ტრანსპორტის საწარმოები
გაეროს უშიშროების საბჭოს რეზოლუცია 655

**გაეროს უშიშროების საბჭოს რეზოლუცია 655**, მიიღეს 1990 წლის 31 მაისს, გაეროს გამყოფი ძალების დამკვირვებელი ძალების შესახებ გენერალური მდივნის მოსაზრების განხილვის შემდეგ, საბჭომ აღნიშნა მისი ძალისხმევა ახლო აღმოსავლეთში გრძელვადიანი და სამართლიანი მშვიდობის დამყარების მიმართულებით.

რეზოლუციით გადაწყდა დაინტერესებული მხარეების მოწვევა დაუყოვნებლივ განეხორციელებინათ რეზოლუცია 338 (1973), განახლდა დამკვირვებელი ძალების მანდატი კიდევ ექვსი თვით 1990 წლის 30 ნოემბრამდე და მოითხოვა, რომ გენერალურმა მდივანმა წარმოადგინოს ანგარიში სიტუაციის შესახებ ამ პერიოდის ბოლოს.

## რესურსები ინტერნეტში
*[Text of the Resolution at undocs.org](https://undocs.org/S/RES/655(1990))

კატეგორია:გაეროს უშიშროების საბჭოს 1990 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:არაბულ-ისრაელური სამშვიდობო პროცესი
კატეგორია:ისრაელ-სირიის ურთიერთობები
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1990 წელი ისრაელში
კატეგორია:1990 წელი სირიაში
სინაკანტეპეკი

**სინაკანტეპეკის მუნიციპალიტეტი** () ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 203,872 ადამიანს შეადგენს, რაც 2010 წლის მაჩვენებელთან შედარებით 21.5 %-ით მეტია. მუნიციპალიტეტის ფართობია 310.4 კმ². მოსახლეობის სიმჭიდროვეა 656.8 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა.  მუნიციპალიტეტის ადმინისტრაციული ცენტრია სან-მიგელ-სინაკანტეპეკი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50118.

## იხილეთ აგრეთვე
*მეხიკოს შტატის მუნიციპალიტეტები

## სქოლიო
კატეგორია:მეხიკოს შტატის მუნიციპალიტეტები
ალის ნზომუკუნდა

**ალის ნზომუკუნდა** (დ. 12 აპრილი, 1966) — ბურუნდელი პოლიტიკოსი ქალი და ყოფილი მეორე ვიცე-პრეზიდენტი 2005 წლის 29 აგვისტოდან 2006 წლის 5 სექტემბრამდე. ეთნიკურად ჰუტუ და დემოკრატიის დაცვის ეროვნული საბჭოს — დემოკრატიის დაცვის ძალების (CNDD-FDD) წევრი.

კონსტიტუციის თანახმად, ბურუნდის მეორე ვიცე-პრეზიდენტი პასუხისმგებელია ეკონომიკურ და სოციალურ საკითხებზე. ნზომუკუნდა პრეზიდენტმა პიერ ნკურუნზიზამ 2005 წლის 29 აგვისტოს წარადგინა. მის კანდიდატურას მხარი პარლამენტის ორივე პალატამ დაუჭირა (ეროვნულ ასამბლეაში — 109 მომხრე, არცერთი წინააღმდეგი; ხოლო სენატში — 46 მომხრე, 2 წინააღმდეგი), რის შემდეგაც მან დაუყოვნებლივ დადო ფიცი. ის წარმოშობით ბურუნდის უდიდესი ქალაქიდან და ყოფილ დედაქალაქ ბუჟუმბურიდანაა.

2006 წლის 5 სექტემბერს ნზომუკუნდა მეორე ვიცე-პრეზიდენტის თანამდებობიდან გადადგა. მიზეზად მან მთავრობის მხრიდან კორუფცია და ადამიანის უფლებების დარღვევა დაასახელა. გარდა ამისა, მან ეჭვქვეშ დააყენა იმ სახელმწიფო გადატრიალების მცდელობის ავთენტურობა, რომლის ბრალდებითაც რამდენიმე კვირით ადრე, 21 აგვისტოს, ყოფილი პრეზიდენტი დომიტიენ ნდაიზიე დააპატიმრეს. 2008 წლის იანვარში, პარტიის რიგგარეშე ყრილობაზე, იგი CNDD-FDD-დან „შიდა დისციპლინური მიზეზების გამო“ გარიცხეს. მმართველმა პარტიამ ასევე გადაწყვიტა მისი გადაყენება ეროვნული ასამბლეის პირველი ვიცე-პრეზიდენტის თანამდებობიდან. 2008 წლის 8 თებერვალს ეროვნულ ასამბლეაში გამოაცხადეს, რომ მისი ადგილი ვაკანტური იყო. CNDD-FDD-ის საპარლამენტო ფრაქციის თავმჯდომარის, ევარისტე ნდაიშიმიეს განცხადებით, ვინაიდან ნზომუკუნდა პარტიიდან გარიცხეს, იგი აღარ ეკუთვნოდა საპარლამენტო ფრაქციას, „აღარაფერს წარმოადგენდა“ და აღარ ჰქონდა უფლება დაეკავებინა ეროვნული ასამბლეის პირველი ვიცე-პრეზიდენტის თანამდებობა. თუმცა, ასამბლეაში შემავალმა სხვა პარტიებმა ეს გადაწყვეტილება გააპროტესტეს და აღნიშნეს, რომ მსგავსი საკითხი მთლიან ეროვნულ ასამბლეას უნდა გადაეწყვიტა და არა ერთ კონკრეტულ პარტიას. „ბურუნდის დემოკრატიის ფრონტმა“ (FRODEBU) ნზომუკუნდას წინააღმდეგ ძალის გამოყენების გასაპროტესტებლად ასამბლეის მუშაობაში მონაწილეობა შეაჩერა. თავის მხრივ, ნდაიშიმიემ განაცხადა, რომ საპარლამენტო საქმიანობა პარტიული შიდა დაპირისპირებებით არ უნდა შეფერხებულიყო და მიანიშნა, რომ FRODEBU-ს ნზომუკუნდას დასაცავად ფარული მოტივები ჰქონდა.

## სქოლიო
კატეგორია:დაბადებული 12 აპრილი
კატეგორია:დაბადებული 1966
კატეგორია:ცოცხალი ადამიანები
კატეგორია:ბურუნდის ვიცე-პრეზიდენტები
კატეგორია:ბურუნდელი ქალი პოლიტიკოსები
კატეგორია:აფრიკის ქალი ვიცე-პრეზიდენტები
ბაგრირი

**ბაგრირი** () — მაჭკატის ტიპი, რომელიც დამახასიათებელია ალჟირის, მაროკოსა და ტუნისისთვის. ეს დესერტი წარმოადგენს პატარა, რბილ, ბრტყელ გამომცხვარ ცომს და მზადდება სემოლინით ან ფქვილით; შესაძლოა ჰქონდეს საწებლის შეწოვისთვის განკუთვნილი პატარა ნახვრეტებიც. ალჟირსა და მაროკოში ბაგრირს ყველაზე ხშირად თაფლსა და კარაქში ავლებენ, თუმცა ზოგჯერ მას ჭრიან და მურაბასთან ერთად მიირთმევენ. იგი პოპულარობით სარგებლობს რამადანის დროს.

## ეტიმოლოგია 
ამ ტიპის მაჭკატი სხვადასხვა სახელწოდებით არის ცნობილი სხვადასხვა რეგიონში.  ეს ლექსიკური მრავალფეროვნება რეცეპტის სიძველეზე მიუთითებს. რაც შეეხება სიტყვას „ბაგრირი“, ლექსიკოლოგი მოჰამედ სბიჰი თავის „მუ'ჯამში“ წერს, რომ კლასიკური არაბული ლექსიკონის მიხედვით „ბაგირი“ არის ის, ვინც სვამს, მაგრამ წყურვილს ვერ იკლავს და ხშირ შემთხვევაში ამ ფრაზას ცხოველის აღსაწერად იყენებენ. ეს სიტყვა დესერტის ღრუბლის მსგავს სტრუქტურასთან ასოცირდება, რადგან ხვრელები აქვს და სხვადასხვა სითხესა თუ საწებელს მარტივად იწოვს.
## სქოლიო
კატეგორია:აღმოსავლური სამზარეულო
კატეგორია:მაროკოს სამზარეულო
კატეგორია:ტუნისური სამზარეულო
კატეგორია:ალჟირული სამზარეულო
კატეგორია:დესერტები ქვეყნების მიხედვით
ჟორჟ ბრაკი

**ჟორჟ ბრაკი** (; დ. 13 მაისი, 1882 — გ. 31 აგვისტო, 1963) — XX საუკუნის მნიშვნელოვანი ფრანგი მხატვარი, კოლაჟისტი, ხატვის ოსტატი, გრავიორი და მოქანდაკე. 

ხელოვნებაში მისი სახელი დაკავშირებულია ფოვიზმთან, ასევე - მას მიუძღვის მნიშნველოვანი როლი კუბიზმის განვითარებაში. ბრაკის 1908-1912 წლების შემოქმედება მჭიდრო კავშირშია მისი კოლეგის, პაბლო პიკასოს შემოქმედებასთან. 

პიკასოს და ბრაკის კუბისტური ნამუშევრები მრავალი წლის განმავლობაში უაღრესად მსგავსი იყო, თუმცა ბრაკის ნაწილობრივ დაჩრდილა პიკასოს პოპულარობამ და ცნობადობამ. 

## სქოლიო
კატეგორია:ფოვიზმი
კატეგორია:ფრანგი მამაკაცი მხატვრები
კატეგორია:XX საუკუნის ფრანგი მხატვრები
კატეგორია:გარდაცვლილი 1963
კატეგორია:დაბადებული 1882